Primér (geológia)

Primér je termín používaný v minulosti a najmä v zahraničí na označenie určitého geochronologického obdobia, ktorého presná definícia sa menila podľa autora a menila sa aj v priebehu času. Primér bol najčastejšie súčasťou historického delenia dejín Zeme na obdobia primér – sekundér- terciér- kvartér (resp. spočiatku len na obdobia primér-sekundér). Konkrétne bol primér definovaný jedným z nasledujúcich spôsobov (v odrážkach sú uvedené názvy podľa chronostratigrafickej tabuľky platnej v súčasnosti):
Zdroje k vyššie uvedenému odseku: 
Treba ale poznamenať, že pre texty do začiatku 19. storočia je priradenie k dnešným výrazom často len približné, pretože autori primér definovali len približne a delenie na geologické obdobia sa vtedy robilo podľa iných kritérií než dnes a nebolo jednotné. Konkrétne primér spočiatku často (nie vždy) znamenal všeobecne kryštalinické podložie neobsahujúce fosílie (podľa vtedajšieho stavu poznania), čo z dnešného pohľadu síce zodpovedá prevažne prekambriu, ale sčasti zahŕňa aj mnohé vyššie vrstvy. 
Názov a synonymá.
Termín zaviedol Thomas Burnet v roku 1681 v podobe „montes primarii“ (z jeho pohľadu išlo o vrchy vzniknuté pred biblickou potopou). Následne ho používali v Taliansku rôzni autori v 18. stor. vo význame b) v podobe „montii primari“ či „monti primitivi“ (Moro 1740, Tozzetti 1754, Arduino 1760) . 
V nemeckých textoch druhej polovice 18. stor. a začiatku 19. stor. (menej často aj neskôr) boli ekvivalentom pre význam a) alebo b) termíny Uranfängliches Gebirge, Urgebirge, Grundgebirge, primitives Gebirge , vo význame b) aj Ganggebirge/Gang-Gebürge, neskôr vo význame a) aj Gebirge der ersten Formation, Gebirge der ersten Ordnung, primitive Zeit, primitive Periode, vo význame a) alebo b) aj primitive Gerbirge a vo význame a) alebo b) aj Primär (Primärzeit, Primär-Gebirge), pričom Primär(zeit) v 2. pol. 19. stor. nadobudlo význam d) a e) . Z vyššie uvedených nemeckých termínov sa v 20. storočí používal väčšinou už len tvar Primär(zeit), vo význame e), a to zhruba do polovice storočia ; odvtedy sa používa už len termín Paläozoikum (bežný od polovice 19. stor.) alebo ako synonymum termín Erdaltertum či Altertum der Erde (od zač. 20. stor.), a to novšie vo význame e), staršie vo význame e)+algonkium. 
V čestine (v texte, ktorý je výslovne určený aj pre Slovensko) zaviedol Presl na začiatku 19. stor. ako ekvivalent nemeckého termínu Urgebirge domáci termín prvohory. Následne sa termín prvohory (od 40. rokov 19. storočia aj prahory , resp. v slovenčine aj pravrchy) teda používal ako ekvivalent vyššie uvedeného významu a) slova primér, čiže ako to, čo dnes voláme prekambrium . Termín prvohory sa používal aj vo význame b) . V druhej polovici 19. stor. termín prvohory (v slovenčine neskôr ojedinele aj v podobe prvovršie ) začal používať vo význame e), čiže ako to, čo dnes voláme paleozoikum (paleozoická éra), a používa sa v tomto význame dodnes (pozri názve paleozoikum) . Od 20. stor. existuje pre paleozoikum (novšie vo význame e), staršie vo význame e)+algonkium) aj synonymum starovek Zeme . Tvar primér bol u nás zriedkavý už v minulosti a dnes sa namiesto neho používa tvar prvohory. 
V angličtine sa ako ekvivalent Montii Primari/Primitivi a Ganggebirge/uranfängliches Gebirge/Urgebirge (významy a) až c) ) používal spočiatku termín Primitive (Era/Period) (prvý doklad 1777), neskôr sa začal používať aj termín Primary (Era/Period/Class/Age) (prvý doklad 1817), pričom frekvencia používania výrazu Primitive od 30. rokov 19. stor. rýchlo klesala. V druhej polovici 19. stor. a na zač. 20. stor. sa používal už takmer len termín Primary (vo význame e) alebo menej často b) ) ako synonymum termínu Paleozoic. Odvtedy sa presadil termín Paleozoic, i keď termín Primary sa ojedinele vyskytuje dodnes. Od 20. stor. sa občas vyskytuje aj termín „Age of Ancient Life“ .
Ostatné jazyky spomenieme už len stručne: Vo francúzštine sa názov „primaire“ (alebo „ère primaire“) používa dodnes . Podobne v španielčine sa názov „primario“ (alebo „era primaria“) používa dodnes . A aj v taliančine sa názov „èra primaria„ (alebo „Primario“) používa dodnes . Vo všetkých týchto troch jazykoch sa však namiesto vyššie uvedených tvarov dnes uprednostňuje miestny ekvivalent tvaru paleozoikum. 
V ruštine sa v minulosti používal názov pervičnaja era (zhruba do 30. rokov 20. stor. ), dnes sa používa už len termín paleozojskaja era (alebo paleozoj).